আমৃত্যু বিপ্লবী চে গুয়েভারা – যার আসল নাম আর্নেস্তো গুয়েভারা দে লা সের্না – জন্ম নেন আর্জেন্টিনায়। মাত্র ২৩ বছর বয়সে বন্ধুর সাথে ল্যাটিন আমেরিকা ভ্রমণে বের হলে তিনি মুখোমুখি হন এক নতুন অভিজ্ঞতার। এ অভিজ্ঞতা তাঁর জীবনকেই বদলে দিয়েছিলো। পরবর্তীতে বিপ্লবী ফিদেল কাস্ত্রোর সাথে যুক্ত হয়ে কিউবায় মার্কিন সমর্থিত সরকারকে বিপ্লবের মাধ্যমে হটিয়ে দিয়ে প্রতিষ্ঠা করেন সমাজতান্ত্রিক কিউবা।